open-index/open-wikipedia-markdown huggingface dataset:
Explorer 9

**Explorer 9**, tamén denominado **S-56A**, foi un satélite científico da NASA lanzado o 16 de febreiro de 1961 desde Wallops Flight Facility a bordo dun foguete Scout X-1.

A esfera do satélite estaba formada capas alternantes de aluminio e mylar. Sobre a capa externa, de aluminio, había círculos brancos de 5,1&nbsp;cm de diámetro para o control térmico. A esfera inicialmente lanzouse empaquetada nun tubo de 21,6&nbsp;cm de diámetro e 48,3&nbsp;cm de longo que viaxaba no morro da última etapa do foguete Scout. Trala posta en órbita, unha botella de gas nitróxeno inflaba a esfera e un mecanismo de separación a apartaba do tubo contedor. Os datos ópticos foron analizados para determina-lo arrastre atmosférico e o comportamento físico da atmosfera superior.

## Notas 
## Véxase tamén 
### Outros artigos 
* Air Density (satélites)
* Explorer 19
* Explorer 24
* Explorer 39

### Ligazóns externas 
* Información filatélica sobre os satélites da serie Explorer
Face (anverso)

Chámase **face** á cara principal dun tecido, papel, folla etc., oposta á posterior.

Na Botánica chámase **face** á cara superior ou cara adaxial do limbo da folla dunha planta. Diferénciase do envés, ou parte inferior, en que non posúe estomas, ten unha cutícula algo máis grosa e posúe menor abundancia de tricomas. A súa cor adoita ser máis escura ca do envés (como máximo poden chegar a ser da mesma cor).

Cómpre non confundir o termo *face* con *feixe*: montón de cousas, conxunto de partículas ou liñas, ou grupo de cousas ou de persoas.

## Notas 
## Véxase tamén 
### Outros artigos 
* Envés
Ramón de Artaza Malvárez

**Ramón de Artaza Malvárez**, nado en Muros o 6 de marzo de 1877 e finado na Coruña o 29 de decembro de 1976, foi un rexistrador da propiedade e escritor galego.

## Traxectoria 
[dereita|miniatura|Necrolóxica en *[El Ideal Gallego*.]]

Licenciado en Dereito. Foi rexistrador da propiedade en Castellote (provincia de Teruel) e Fuentesaúco (provincia de Zamora). Dirixiu a revista *Tribuna Gallega* editada polos emigrantes galegos en Madrid entre 1914 e 1915. Falanxista, co golpe de Estado do 18 de xullo de 1936 ocupouse da administración do periódico falanxista *Proa* en León. Foi cronista oficial de Muros e escribiu varias obras de carácter histórico. Ingresou na Real Academia Galega o 22 de abril de 1939.
## Obras 
* *Ante el palenque*.
* *Recuerdos de la muy leal, muy noble y muy humanitaria villa de Muros*, 1908.
* *El Serafín de Asís y su Orden Tercera*, 1910.
* *Tres fechas memorables*.
* *Reconquista de Santiago en 1809*.
* *Historia de Muros y su distrito*.
* *Muros: Páginas de su historia*, 1922.
* *Da nosa terra. Folklorismo e historia*, 1936.
* *Diego de Muros III*.
* *Gelmírez y su época*.
* *De mi tierra. Cuentos, decires y leyendas*.
* *Gremios y cofradías* (discurso de ingreso na RAG, 2019)
## Vida persoal 
Estivo casado con María Luisa Elices Gasset e con Mercedes Blázquez Jiménez-Arenas. Foi pai de Ramón e Antonio de Artaza Blázquez.
## Notas
Feixe (homónimos)

O termo **Feixe** pode referirse a:

***Feixe**: Lote, montón de herba, leña, palla etc., atado. Por extensión, tamén se usa para referirse a un fato, grupo de cousas ou de persoas;
***Feixe**: en física, conxunto de partículas que se moven aproximadamente con igual velocidade e dirección. Feixes de protóns. Conxunto de raios luminosos que teñen unha mesma orixe. Feixe luminoso (véxase feixe colimado);
***Feixe**: en matemática, conxunto de liñas que se cortan nun mesmo punto. Feixe de vectores;
***Feixe**: en bioloxía e bioquímica, refírese a unha agrupación de estruturas biolóxicas similares que traballan conxuntamente, como fibras musculares ou nerviosas, ou a unha organización coordinada de moléculas que contribúen á función e estabilidade dun sistema biolóxico: 
****Feixe de hélices**: tipo específico de feixe en bioquímica onde varias hélices alfa están agrupadas de maneira case paralela ou antiparalela. Este arranxo é importante para a estabilidade e función das proteínas;
****Feixe** ou **fascículo**: en anatomía e fisioloxía, unha agrupación de fibras musculares ou nerviosas que funcionan conxuntamente para realizar funcións específicas, como un feixe nervioso, un feixe muscular ou un feixe de tecido cardíaco de fibras condutoras (véxase por exemplo feixe de His e feixe de Bachmann).

Como topónimo, pode referirse a:

;En Galiza
***Feixe**, lugar da parroquia de Noicela, no concello de Carballo.

## Véxase tamén
### Outros artigos
***A Feixa**, lugar da parroquia de Verducido, no concello da Lama.
Suavizado

En estatística e procesamento de imaxes, o **suavizado** ou ***smoothing*** serve para crear unha función aproximada que intente captar os patróns máis importantes do conxunto de datos, eliminando o ruído. Durante o suavizado, os puntos de datos dun sinal modifícanse para reducir os puntos individuais, de xeito que aqueles puntos que están por debaixo dos do contorno se elevan para obter un sinal máis suave. Para o suavizado úsanse moi variados algoritmos. O suavizado de datos faise habitualmente a través do histograma, o estimador de densidade máis simple.

## Algoritmos de suavizado 
Un dos algoritmos máis empregados é a "media móbil", que se emprega en numerosas ocasións para captar as tendencias importantes en repetidas enquisas estatísticas dunha serie de datos, deixando de lado o ruído. Esta técnica emprégana xeralmente os fabricantes para a representación das curvas de resposta na frecuencia de altofalantes. A filosofía deste post-procesado dos valores dunha curva de resposta en frecuencia é eliminar da gráfica os picos esaxeradamente estreitos para ser percibidos como tales polo oído, aínda que o efecto secundario sexa facer as curvas de resposta máis atractivas na documentación técnica. O máis usual é empregar un suavizado dun terzo de oitava (por razóns psicoacústicas) ou media oiava.

## Véxase tamén
### Bibliografía
*Hastie, T.J. and Tibshirani, R.J. (1990), Generalized Additive Models, Nova York: Chapman and Hall. Chapter on data smoothing from the instruction manual for Wolfram Research's Mathematica.
Feixe

[miniatura|Un feixe de [cereal|cereais nunha placa.]]
Un **feixe** é un montón atado de herba, leña, palla etc. Tamén se coñece co nome de **brazado**, **gavela**, **mollo** ou simplemente **lote**.

## Etimoloxía 
O termo vén do étimo latín: *fascis*, do que tamén deriva a verba galega facho. Derivado deste termo, tamén se lle chama feixe a un grupo de cousas ou de persoas (fato) e en anatomía ao conxunto de fibras musculares ou nerviosas (tamén chamados 'fascículos').

Os termos feixe na matemática e na física tamén derivan deste (*un feixe de luz*).

## Notas 
## Véxase tamén 
* fascismo
Torres de delay

As **torres de delay** ou **torres de reforzo** son unha serie de altofalantes que se colocan en grandes recintos para reforzar o sistema principal de son nestes lugares, xa que debido á distancia o son vaise esvaecendo e non chega con claridade a todo o espazo. Ademais compensan o retardo do son producido por esa distancia debido á velocidade á que se transmiten as ondas sonoras.

## Historia 
A partir do ano 2000 comezouse a estandarizar o uso do arranxo *line array* así que foron pasando os anos, descubriuse como o arranxo máis practico e con mellores resultados para realización de eventos audiovisuais de mediano e gran formato en exteriores (campos de fútbol, festivais, etc) ou espazos interiores amplos. A gran versatilidade destes sistemas fixo que en poucos anos todas as empresas de alugamento de equipos e as grandes xiras substituíran os seus sistemas por un *line array* dalgunha das numerosas compañías que o fabrican.

Ante a necesidade de cubrir cada vez máis distancia de audiencia, as compañías comezaron a desenvolver sistemas ou arranxos que nos permitiran cubrir as necesidades actuais. Combinando estes sistemas (*line array*) xunto cos procesadores que temos dispoñibles no mercado podemos crear sistemas dunha gran versatilidade e cubrir necesidades técnicas máis complexas.

A día de hoxe nos grandes festivais ou nas xiras dos artistas globais precisamos cubrir máis de 100 metros de audiencia ao longo e 60 metros de ancho. Polo que se fai imprescindible, para contar cun equipo que responda en todo o recinto ás necesidades requiridas, a instalacións dunhas "axudas" que son denominadas torres de delay estas permitirannos cubrir toda a zona de audiencia sen que a presión sonora sufra sombras ou zonas nas que non escoitamos ben.

## Cálculo da torre de delay 
O son viaxa a unha velocidade particular, o son viaxa extremadamente rápido pero non sempre a mesma velocidade, por iso é bo que usemos medios técnicos especialmente pensados e deseñados para calcular esta cuestión, Smart Live por exemplo.

A ecuación para calcular a velocidade do son é: 

Asúmese como regra xeral que a velocidade do son é de 344&nbsp;m/s. Como sabemos que perdemos 6 decibelios cada vez que dobramos a distancia, precisamos calcular ben o delay das torres para que toda a audiencia teña a presión buscada. Para calcular o delay correcto temos que usar a seguinte ecuación:
 
Onde V é o tempo de delay, x é a distancia entre a fonte sonora é a colocación da torre de delay e t é a velocidade do son. Ao facer isto correctamente, conseguimos sincronizar a fonte sonora (PA) coa torre de delay, pero esta situación provoca que ao noso cerebro non lle resulte crible que o son provén do escenario, polo que debemos engadir un pouco máis de delay (entre 5 e 10 milisegundos) para que o arranxo pareza natural e non resulte incomprensible (no que se refire ao plano sonoro).

## Notas 
## Véxase tamén 
### Ligazóns externas 
* http://audio.tutsplus.com/tutorials/production/how-to-calculate-a-delay-tower/
María Brey Mariño

**María Brey Mariño**, nada na Pobra de Trives o 4 de setembro de 1910 e finada en Madrid o 3 de febreiro de 1995, foi unha bibliotecaria, arquiveira, medievalista e tradutora galega.

## Traxectoria 
Era filla única de Juan Brey Guerra, xuíz da Estrada destinado na Pobra de Trives onde naceu. Estudou en Bilbao, e licenciouse en Filosofía e Letras na Universidade Central de Madrid. Foi bolseira da Junta para Ampliación de Estudios e Investigaciones Científicas no Centro de Estudios Históricos. En agosto de 1931 ingresou por oposición no CFABA, sendo o seu primeiro destino a Biblioteca da Universidade de Santiago de Compostela, e máis tarde, por concurso de méritos, á Biblioteca da Presidencia do Consello de Ministros, en Madrid. Durante a guerra civil trasladouse a Valencia onde traballou na Casa da Cultura que dirixía Antonio Machado, e despois na Xunta de Adquisición de Libros xunto a María Moliner. Depurada en 1940, foi postergada e inhabilitada para desempeñar cargos de confianza durante cinco anos e trasladada ao Arquivo da Delegación de Facenda de Huelva. Posteriormente foi destinada á Biblioteca das Cortes. Exiliouse co seu home en Nova York en 1961, motivado polo veto do ministro de Educación, Jesús Rubio, á entrada de Rodríguez-Moñino na Real Academia Española. Nos Estados Unidos dedicáronse a catalogar os manuscritos poéticos castelás dos séculos XV, XVI e XVII da biblioteca da Hispanic Society of America en Nova York.

Casou co bibliófilo e catedrático Antonio Rodríguez-Moñino en 1939, traballou como tradutora para a Editorial Castalia e a súa colección de clásicos recollidos nas series "Gallardo" e "Ibarra" e, despois en "Odres nuevos".

Finou en Madrid o 3 de febreiro de 1995.

## Notas 
## Véxase tamén 
### Bibliografía 
* Redondo Abal, Francisco Xavier (2014). María Brey Mariño. Consello da Cultura Galega.

### Ligazóns externas 
* María Brey, la tía ilustrada y perseguida de Rajoy en *El Mundo*
* “A tía de Rajoy foi unha ‘esquerdista nada cordial’” en Galicia Confidencial
* , Rafael : "María Brey Mariño" Real Academia de la Historia.
Face (homónimos)

*Cómpre non confundir co termo *feixe* (grupo, lote, fato, conxunto)*

### Anatomía 
* A face: parte anterior da cabeza humana.

### Botánica 
* Face: (anverso) cara principal dun tecido, papel, folla etc., oposta á posterior, dorso ou envés.

### Xeometría 
* Face: Nun corpo poliédrico,cada unha das caras que o constitúen.
Parladoiro

[miniatura|dereita|Fiestra con parladoiro nunha casa en [Padrón.]]

Un **parladoiro** ou **faladoiro** é calquera lugar onde se reúnen persoas, xeralmente dun mesmo lugar ou dunha mesma profesión, para conversar ou comentar temas de actualidade.

En construción denomínase parladoiro á fiestra que conta con dous asentos aos lados e que permite sentar para ollar pola ventá ou para falar con outra persoa que senta enfronte, de aí o nome. Consiste nun van no que sobresaen cara ao oco dúas pedras das xambas a xeito de asentos. Dáse nas casa grandes, nos pazos, nos castelos e nalgunhas vivendas. Acostuman estar nas ventás da sala de respecto ou da cociña; sempre no sobrado da vivenda.

## Notas 
## Véxase tamén 
### Outros artigos 
* Van (construción).
* Peitoril
* Fiestra.
Nanolitografía

A **nanolitografía** é unha rama da nanotecnoloxía que trata do estudo e a súa aplicación na fabricación de  microestruturas de escala nanométrica , atinxindo modelos con cando menos  unha dimensión lateral comprendida entre o grandor dun átomo e 100&nbsp;nm. Emprégase na nanocircuitería  dos circuítos integrados semicondutores de punta integrada e nos sistema nanoelectromecánico.

## Técnicas 
A principal técnica empregada é a fotolitografía que pode producir modelos utilizando unha lonxitude de onda moi curta, actualmente 193&nbsp;nm.

## Véxase tamén
### Ligazóns externas 
*Nanotechnology Research Center-Georgia Institute of Technology .
Van (construción)

[miniatura|dereita|Unha [fiestra non deixa de ser un van nun muro. Neste caso con dous parladoiros nunha casa en Padrón.]]

Un **van** é calquera espazo baleiro, polo xeral, calquera abertura nun elemento arquitectónico, e por extensión, emprégase tamén para se referir á distancia entre apoios nunha estrutura (tamén denominada "luz"). Como significado particular, un *van* consiste nun oco aberto nun muro coa intención de alumear un lugar. Normalmente este espazo baleiro ou desocupado acolle unha porta, unha fiestra ou unha bufarda.

O elemento clave dun van é o lintel, ás veces a xeito de arco. O lintel ou traveseiro apoia nas xambas e estas na soleira (no caso de ocos nos muros) ou en piares noutras construcións, coma nas pontes.

Historicamente, tense coñecemento da utilización de vans alintelados xa dende a época mesopotámica, sendo os persas os primeiros en crealo mediante arcos.

## Notas 
## Véxase tamén 
### Outros artigos 
* Luz (enxeñaría)
Explorer 19

**Explorer 19**, tamén denominado **AD-A** (*Air Density A*), foi un satélite científico da NASA pertencente á serie de satélites Air Density lanzado o 19 de decembro de 1963 desde Point Arguello a bordo dun foguete Scout X-4. e deu lugar a estudos sobre os efectos perturbatorios da radiación solar e da actividade solar nos satélites e o efecto do arrastre do helio.

## Notas 
## Véxase tamén 
### Outros artigos 
* Air Density (satélites)
* Explorer 9
* Explorer 24
* Explorer 39

### Ligazóns externas 
* Información filatélica sobre os satélites da serie Explorer
* NASA FACTS - EXPLORER XIX
A Bouza, San Pedro de Eume, As Pontes de García Rodríguez

**A Bouza** é un lugar da parroquia de San Pedro de Eume no concello coruñés das Pontes de García Rodríguez na comarca do Eume. Tiña 7 habitantes no ano 2014 segundo datos do IGE, dos cales 3 eran homes e 4 eran mulleres.
## Lugares e parroquias 
### Lugares de San Pedro de Eume 
### Parroquias das Pontes de García Rodríguez
Taboi, A Balsa, Muras

**Taboi** é un lugar da parroquia da Balsa no concello lugués de Muras. Segundo o IGE, en 2019 tiña 3 habitantes (2 homes e 1 muller), o que supón un aumento respecto do ano 2011, cando tiña dous habitantes.

## Lugares e parroquias
### Lugares da Balsa
### Parroquias de Muras
## Notas 
## Véxase tamén 
### Outros artigos 
* Lugares de Muras
Cadavás, Ferreira, San Sadurniño

**Cadavás** é un lugar da parroquia de Ferreira no concello coruñés de San Sadurniño na comarca de Ferrol. Tiña 19 habitantes no ano 2010 segundo datos do INE, dos cales 9 eran homes e 10 eran mulleres.

## Lugares e parroquias
### Lugares de Ferreira
### Parroquias de San Sadurniño
A Corna

Como topónimo **A Corna** pode referirse a:

;En Galiza
***A Corna**, parroquia do concello de Piñor;
****A Corna**, lugar de dita parroquia;
***A Corna**, lugar da parroquia de Pousada, no concello de Boqueixón;
***A Corna**, lugar da parroquia de Buciños, no concello de Carballedo;
***A Corna**, lugar da parroquia de San Pedro de Eume, no concello das Pontes de García Rodríguez;
***A Corna**, lugar da parroquia de Fontecada, no concello de Santa Comba;
***Vilar de Corna**, lugar da parroquia de Carres, no concello de Oza-Cesuras;
***Cornaces**, lugar da parroquia de Rus, no concello de Carballo.

## Véxase tamén
### Outros artigos
Gran Premio de Mónaco de 1957

O **Gran Premio de Mónaco de 1957** foi unha carreira de Fórmula Un, celebrada o 19 de maio de 1957 en Mónaco. Foi a segunda carreira da tempada de Fórmula Un de .

## Sumario 
A pesar dun comezo vacilante, Moss liderou a primeira volta diante de Collins, Fangio e Hawthorn. Na 4ª volta na saída do túnel, había un caos. Moss pasou directamente a través da chicane, enviando restos da barreira esnaquizada dentro do circuíto. Collins estrelouse contra as barreiras laterais do peirao tratando de evitalo. Fangio e Brooks frearon para pasar a través do tumulto. O esforzo de Brooks foi en balde, foi golpeado polo Ferrari de Mike Hawthorn, que perdeu unha roda. Fangio tomou o liderado sobre o danado coche de Brooks e achegouno á bandeira a cadros.

Na volta 96, a só nove para o final, Von Trips perdeu o terceiro lugar, cando o seu motor explotou. Brabham ocupou o posto, pero que á súa vez perdeu o lugar cando o motor do seu Cooper T43 - Climax. parouse no Casino a cinco voltas antes do final. Deslizouse en punto morto ata o porto e empuxou o coche ata a meta para rematar no 6º lugar.

## Clasificación 
## Notas 
* Pole position: Juan Manuel Fangio - 1:42.7
* Volta rápida: Juan Manuel Fangio - 1:45.6
* Líder por volta: Stirling Moss 4 voltas (1-4); Juan Manuel Fangio 101 voltas (5-105).
* Unidades compartidass:
** Coche 24: Wolfgang von Trips (92 voltas) e Mike Hawthorn (3 voltas).
** Coche 34: Giorgio Scarlatti (42 voltas) e Harry Schell (22 voltas).
* Debut nun Gran Premio: Ivor Bueb, Masten Gregory, e Stuart Lewis-Evans.
* Primeira vez: Tony Brooks e Masten Gregory (puntos e podio); Stuart Lewis-Evans (puntos); Vanwall (podo).
* Primeiro podio para un americano na Fórmula 1 (Masten Gregory).

## Posicións logo da carreira 
* **Nota**: Só están incluídos os cinco primeiros postos da clasificación.

## Fontes 
* Kettlewell, Mike. "Monaco: Road Racing on the Riviera", in Northey, Tom, editor. *World of Automobiles*, Volume 12, pp.&nbsp;1381–4. Londres: Orbis, 1974.

### Ligazóns externas
Cadavás

O topónimo **Cadavás** pode referirse a:

;En Galiza
***Cadavás**, lugar da parroquia de Ferreira, no concello de San Sadurniño;
***Os Cadavás**, lugar da parroquia de Magalofes, no concello de Fene;
***Os Cadavás Grandes**, lugar da parroquia de San Pedro de Eume, no concello das Pontes de García Rodríguez;
***Os Cadavás Pequenos**, lugar da parroquia de San Pedro de Eume, no concello das Pontes de García Rodríguez.

## Véxase tamén
### Outros artigos
***O Cadavós**, lugar da parroquia de Cabreira, no concello de Salvaterra de Miño.
Gran Premio de Mónaco de 1956

O **Gran Premio de Mónaco de 1956** foi unha carreira de Fórmula Un, celebrada o 13 de maio de 1956 en Mónaco. Foi a segunda carreira da tempada de Fórmula Un de .

Os B.R.M. de Owen fixeron a súa primeira aparición, pero logo de cualificar os dous coches retiráronse debido a problemas nas válvulas do motor. Os outros dous que non comezaron foron o demasiado lento Scarlatti e Quirón debido ao seu motor rebentou na práctica.

Moss partiu da metade da primeira fila, tomou a dianteira na fábrica de gas na primeira volta e liderou todas as voltas. Fangio non estaba tendo un bo día, bateu nas pacas de palla na 2ª volta, o que obrigou a Schell e Musso a retirarse cando trataban de evitalo, e na volta 32 golpeou no muro do porto, dobrando unha roda traseira. Volveu co coche de Castellotti logo da parada en boxes para arranxar a roda. Na volta 54, pasou en segundo lugar, Collins entrou no pit e devolveu o seu coche a Fangio. Retomou terceiro e pasou a Behra que era segundo na volta 70, pero estaba 47 segundos por detrás de Moss. Na volta 86 os freos de Perdisa bloqueáronse cando tocou con Moss, o contacto resultante causou que se levantara o capó de Moss, o que permitiu a Fangio pechar a brecha dous segundos cada volta, pero Moss gañou cun colchón de 6 segundos.

## Clasificación 
## Notas 
* Pole position: Juan Manuel Fangio - 1:44.0
* Volta rápida: Juan Manuel Fangio - 1:44.4
* Líder por volta: Stirling Moss 100 voltas (1-100)
* Unidade compartidas:
** Coche 26: Peter Collins (54 voltas) e Juan Manuel Fangio (46 voltas). Compartiron os 6 puntos da segunda posición (Fangio tamén anotou un punto extra ó lograr a volta rápida).
** Coche 20: Juan Manuel Fangio (40 voltas) e Eugenio Castellotti (54 voltas). Fangio recibiu puntos pola segunda posición, Castellotti só recibiu 1' 5 puntos pola cuarta posición.
** Coche 4: Élie Bayol (44 voltas) e André Pilette (44 voltas).
* Debut nun Gran Premio para: Tony Brooks e Giorgio Scarlatti.
* Derradeiro Gran Premio para: Élie Bayol
* Primeira vez: Peter Collins e Hernando da Silva Ramos (puntos); Peter Collins (podio).

## Posicións logo da carreira 
* **Nota**: Só están incluídos os cinco primeiros postos da clasificación.

### Ligazóns externas
Toosa

Na mitoloxía grega, **Toosa** (en grego antigo Θόωσα *Thoōsa*) era unha ninfa mariña filla de Forcis e Ceto e irmá das Gorgonas. Foi unha das amantes de Poseidón, con quen tivo ao ciclope Polifemo.

Probablemente foi unha deusa das perigosas correntes mariñas e concibiuse como unha muller serea cunha cola serpentina de peixe en lugar de pernas, de forma parecida ás súas irmás Escila e Equidna.

## Véxase tamén 
### Bibliografía 
* Apolodoro, *Epítome* vii.4.
* Homero, *Odisea* i.70.
### Ligazóns externas 
* Thoosa en Theoi Project
Buceo

[miniatura|Porto de Buceo e edificio do [Yacht Club Uruguayo.]]
**El Buceo** é un barrio localizado no sueste da cidade de Montevideo, Uruguai, situado na costa do Río da Prata, ao leste de Pocitos e ao oeste de Malvín. Os seus eixes principais son a rambla costeira e a avenida Rivera. Os seus límites son ao oeste as avenidas Luis Alberto de Herrera e 26 de Marzo, ao leste a avenida Comercio, ao norte a avenida Italia, e ao sur o Río de la Plata.

A costa describe dous pronunciados accidentes: a pequena baía de Porto de Buceo e a ampla Praia de Buceo.

A zona chamouse Buceo de la Luz desde 1752 debido aos mergulladores que participaron no rescate da carga dun barco afundido. Na súa praia desembarcaron os ingleses que sitiaron e tomaron Montevideo, entre xaneiro e febreiro de 1807. En maio de 1814 a flotilla revolucionaria ao mando do Arxentino Almirante Guillermo Brown bateu á armada real. Pouco despois os españois renderon Montevideo.
 
No século XIX instaláronse peiraos, salgadoiros, a aduana e porto de Oribe, pescadores, vivendas e o cemiterio (1872).

Buceo creceu no século XX como balneario, en 1939 instalouse o Yacht Club Uruguayo, en 1958 o Edificio Panamericano e en 1985 o Montevideo Shopping Center. Xunto a el edificáronse as torres do World Trade Center Montevideo e complexos habitacionais instalados en conxuntos de torres que cambiaron a fisonomía da zona. A día de hoxe hai numerosos centros nocturnos, pubs e restaurantes na zona comprendida entre o WTC e o porto de Buceo.

A Rambla Armenia coa súa praza completa a fisonomía urbana do Porto de Buceo. No punto onde a rambla describe unha pronunciada curva, érguese un edificio de estilo árabe, sede do actual Museo Oceanográfico "Dámaso Antonio Larrañaga". Orixinalmente fora concibido para local nocturno (foi coñecido popularmente como "o cabaret da morte", pola proximidade do Cemiterio de Buceo).

A Illa de Las Gaviotas marca o límite co barrio Malvín.

## Notas
World Class Listening Problem

***World Class Listening Problem*** é o quinto álbum da banda estadounidense de math rock Don Caballero, editado o 16 de maio do 2006 a través do selo Relapse Records. Damon Che é o único membro da formación orixinal do grupo que aparece neste disco.

## Listaxe de cancións 
# "Mmmmm Acting, I Love Me Some Good Acting" – 5:54
# "Sure We Had Knives Around" – 5:19
# "And and and, He Lowered the Twin Down" – 4:15
# "I Agree..... No!..... I Disagree" – 4:32
# "Palm Trees in the Fecking Bahamas" – 3:54
# "World Class Listening Problem" – 4:50
# "Railroad Cancellation" – 5:18
# "Theme from Bricktop Clowns" – 1:49
# "Savage Composition" – 4:42
# "I'm Goofballs for Bozo Jazz" – 4:35
Vao (pasaxe)

dereita|miniatura|250px|Vao nun río.
[miniatura|250px|dereita|Un [Land Cruiser atravesando un vao en Þórsmörk, Islandia.]]
Un **vao**, é o lugar dun río, lago, regueiro ou corrente de auga con leito firme e pouco fondo, por onde se pode atravesar a pé, da cabalo ou cun vehículo. O vao é a solución máis sinxela para o paso nas correntes de auga a pé ou da cabalo de pouca fondura. Cando se quere pasar co carro o leito empédrase e denomínase **porto**. Cando os ríos son máis caudalosos e non hai a posibilidade de construír unha ponte, a única solución é o paso con barca, construíndose un pequeno peirao na beira. Se non hai barqueiro, un arame tendido dunha á outra beira permitía o deslizamento de quen o quixese utilizar para ir dunha á outra banda.

Por extensión denomínase vao ao rebaixe feito nunha beirarrúa para facilitar o acceso á calzada de vehículos, cadeiras de rodas, carros de nenos etc.

## Características 
É unha característica natural dos ríos, cando son pouco fundos que permiten cruzalos. Cando a profundidade é algo maior recorríase a diferentes tipos de pasaxes: ás veces pasadoiros, e outras pontellas. Cando o caudal do río e voluminoso a ponte é a única solución construtiva.

Tamén se chama vao cando se dá no mar para acadar a pé unha illa, como ocorría na Illa de Toralla en Vigo. Ás veces tamén se chama vao ao lugar da beiramar onde fondean os barcos.

Falamos de pasaxe cando nos referimos ao espazo modificado na vía pública onde se rebaixa o bordo da beirarrúa para o acceso libre de vehículos a locais ou leiras (pasaxe permanente).

## Historia 
Cando non existían tantas pontes nin automóbiles, era frecuente ver os carros de bois atravesando os vaos para acceder ás leiras, ou para cruzar regueiros que acotío as estradas atravesaban. De aí topónimos como Oxford (Vao do Boi).

Pola súa importancia militar e económica, en épocas nas que as pontes eran raras, a presenza dun vao a miúdo foi a razón do establecemento de pobos e polo tanto a fundación de vilas e cidades. Así é o caso de Salamanca, ou de Roma.

## Etimoloxía e toponimia 
A palabra galega vao (en portugués *vau*), vén do latín: *vadus* (do verbo ir).

O termo vao, e a súa tradución nas diferentes linguas, é frecuente na toponimia de moitos países:
* En portugués: *vau*. Por exemplo Vau en Óbidos, Portugal.
* En alemán: *furt*. Por exemplo Frankfurt en Alemaña. 
* En inglés; *ford*. Por exemplo Oxford en Inglaterra.

En Galicia é un topónimo moi frecuente, tanto vao como porto.

## Notas 
## Véxase tamén 
### Outros artigos 
* Río
* Ponte
* Pontella
Second Helping

***Second Helping*** é o segundo álbum da banda estadounidense de southern rock Lynyrd Skynyrd, editado o 15 de abril de 1974 a través do selo MCA Records. O disco contén a canción máis coñecida do grupo, "Sweet Home Alabama", unha resposta aos temas de Neil Young "Alabama" e "Southern Man". A canción acadou o número 8 na lista *Billboard Hot 100* en agosto de 1974.

## Listaxe de cancións 
### Cara 1
# "Sweet Home Alabama" (Ed King, Gary Rossington, Ronnie Van Zant) – 4:43
# "I Need You" (Ed King, Gary Rossington, Ronnie Van Zant) – 6:55
# "Don't Ask Me No Questions" (Gary Rossington, Ronnie Van Zant) – 3:26
# "Workin' for MCA" (Ed King, Ronnie Van Zant) – 4:49

### Cara 2
# "The Ballad of Curtis Loew" (Allen Collins, Ronnie Van Zant) – 4:51
# "Swamp Music" (Ed King, Ronnie Van Zant) – 3:31
# "The Needle and the Spoon" (Allen Collins, Ronnie Van Zant) – 3:53
# "Call Me the Breeze" (J. J. Cale) – 5:09

### Cancións extra da re-edición en CD de 1997s
# "Don't Ask Me No Questions (Single Version)" (Gary Rossington, Ronnie Van Zant) – 3:31
# "Was I Right Or Wrong (Demo)" (Gary Rossington, Ronnie Van Zant) – 5:33
# "Take Your Time (Demo)" (Ronnie Van Zant, Ed King) – 7:29
Embrace (álbum)

***Embrace*** é a única edición da banda estadounidense de post-hardcore Embrace, publicada no ano 1987 a través do selo Dischord Records. Foi recompilado das dúas únicas sesións de estudio que o grupo gravou. As 11 primeiras cancións graváronse en novembro de 1985 e as outras 3 en febreiro de 1986, todas elas nos Inner Ear Studios coa mesma formación.

Orixinalmente foi lanzado en casete e vinilo, e publicouse en CD no ano 1992. En maio do 2002 editouse en CD remasterizado con dous temas extra, versións alternativas de "Money" e "Dance of Days" gravadas na primeira sesión de estudio.

## Listaxe de cancións
Pasadoiro

miniatura|dereita|Pasadoiro en Red Rock Creek, preto de Sedona (Arizona).
dereita|miniatura|Ponte de poldras no río Verdugo en Escuadra, A Lama.
Un **pasadoiro** ou **paso** é unha pedra ou conxunto de pedras que se colocan en ringleira nun , nun río ou en calquera corrente de auga, para podela atravesar a pé.
É unha solución de paso para as persoas a pé enxoito saltando de pedra en pedra nos vaos, en regatos ou ríos pouco caudalosos e pouco fondos, cando non se require a construción dunha ponte ou unha pontella. Normalmente dan acceso aos muíños ou a outras construcións asociadas á auga e aos ríos coma as pesqueiras. En regos máis caudalosos, se non se constrúe unha ponte ou unha pontella, o paso soluciónase con poldras ou espoldras, uns bloques máis ou menos prismáticos chantados no leito do río, duns 60 × 60&nbsp;cm aliñados e separados uns dos outros á distancia do paso dunha persoa, sobresaíndo da tona da auga entre 20 e 40&nbsp;cm. En moitos casos adoitan ir asociadas a un vao natural.

Son moi típicos en Galicia, pola abundancia de correntes de auga. Tamén reciben o nome de **pondras**, **poldras**, **pasais** ou **peais**.

Tamén son típicos nos xardíns orientais, especialmente no Xapón.
## Notas 
## Véxase tamén 
### Outros artigos 
* Pontella (pasaxe)
* Ponte
* Vao (pasaxe)
Trasdeza

miniatura|Placa homenaxe aos vencedores da batalla de Ponte Ledesma que fai referencia á Xunta de Trasdeza.
**Trasdeza** foi unha das antigas xurisdicións máis orientais da outrora provincia de Santiago. Correspóndese practicamente co actual concello de Silleda e todas as súas freguesías pertencían ao arciprestado de Trasdeza (hoxe arciprestado de Deza-Trasdeza). Tamén se coñece con este nome o propio territorio de Silleda, coincidente coas terras bañadas polo río Toxa.

## Xeografía
Asentada no que é agora o concello de Silleda, limitaba ao norte co río Deza e o coto de Carboeiro, ao sur coa xurisdición de Montes, leste co río Deza de novo, e ao oeste, coa xurisdición de Tabeirós. Por ela transcorrían os ríos Toxa, Escuadro, Refoxos e do Candán, así como o propio Deza, que a bordeaba.

Esta xurisdición contaba con 23 freguesías, ademais de diversos cotos como os de Refoxos, Bazar, Rosende, San Nicolás, Outeiro e Vilariño.

## Historia
Trasdeza pertenceu durante todo o século XVIII e parte do XIX á antiga provincia de Santiago. No relixioso, pertencía na súa totalidade á diocese de Lugo, pero era do señorío xurisdicional do arcebispo de Santiago. Aínda que case todas as freguesías eran de señorío abadengo, quedando excluídas as seguintes:
* Abades, de señorío abadengo e eclesiástico (o Cabido de Santiago)
* Negreiros, de señorío abadengo e eclesiástico (o arcediago de Deza)
* Manduas, de señorío abadengo e secular (D. Juan de Neira, D. José Caamaño e o Marqués de Santa Cruz)
* Ponte, de señorío abadengo e militar (Encomenda de Beade, á súa vez dependente da Orde de San Xoán, e Orde de San Xoán).

## Notas
## Véxase tamén
### Bibliografía
*
Xeocronoloxía

miniatura|300px|Esquema dos principais eventos na historia da Terra.
A **xeocronoloxía** á a ciencia, dentro da xeoloxía, que se encarga de determinar a idade absoluta de rochas, sedimentos e fósiles, sempre cun certo grao de incerteza inherente aos métodos usados, que son varios e interdisciplinares.

A xeocronoloxía é diferente á bioestratigrafía, que se encarga de asignar as rochas sedimentarias a un período xeolóxico coñecido mediante a descrición, catalogación e comparación de asociacións animais e florais fósiles presentes na rocha. A biostratigrafía non proporciona directamente a idade dunha rocha, senón que a sitúa dentro do intervalo de tempo para o cal se coñece que esas asociacions fósiles existiron.

A xeocronoloxía é a principal ferramenta coa que conta a cronoestratigrafía para establecer a idade absoluta de todas as asociacións fósiles e determinar a historia xeolóxica da Terra e dos corpos extraterrestres.

## Métodos de datación 
* Datación radiométrica
* Datación por luminiscencia
* Datación dos restos
* Correlación de horizontes guía

## Véxase tamén 
### Outros artigos 
* Bioestratigrafía
* Cronoestratigrafía
* Unidade xeocronolóxica
Pontella (pasaxe)

[miniatura|Pontella simple, a *Clam Bridge* en Wycoller, no condado de [Lancaster, Inglaterra]]
[miniatura|300px|Pontillón sobre o [río Arnoia|Arnoia, en Allariz.]]
Unha **pontella** é unha construción semellante a unha ponte, máis pequena e estreita, de madeira ou pedra e de construción simple, que serve para atravesar normalmente s ou ríos pequenos.

## Características 
É unha construción tradicional ou vernácula asociada ás vías ou camiños, froito da evolución dos pasadoiros, normalmente cando temos máis caudal e non abonda coa colocación dunhas pedras nun vao. Nalgúns casos permite o paso do gando e incluso do carro.

Consiste nuns piares ou muros de pedra laterais (elementos verticais) nos que pousan unha ou varias lousas de pedra, ou un forxado de madeira ou de madeira e pedra (elementos horizontais). Adoitan ter un só van, nalgúns casos poderiamos considerar pontellas a aquelas pontes sinxelas de dous vans, que incuirían unha barbacá central. Construtivamente é unha solución moi sinxela, semellante ao traballo dun lintel. Á diferenza das pontes, non se empregan arcos nas pontellas; de feito non é común o uso do arco nas construcións tradicionais galegas.
Normalmente carecen de varanda, nalgúns casos poden ter un rebordo baixo en pedra ou unha varanda sinxela de madeira.

Aparecen en todo o mundo, sendo moi frecuentes e semellantes en toda a vertente atántica europea pola abundancia de regueiros, dende o Norte de Portugal e Galicia até o sur de Escandinavia, pasando polas Illas Británicas. Os materiais empregados acostuman ser o granito, o xisto e a madeira.

## Pontillóns 
[miniatura|dereita|Un pontillón en Postbridge ([Inglaterra).]]
Cando a pontella é máis complexa, con múltiples vans, adoita denominarse **pontillón**. Adoitan construírse en granito para atravesar ríos anchos e pouco fondos, normalmente preto dos muíños.

## Toponimia 
As pontellas son moi comúns en toda Galicia pola gran cantidade de cursos de auga, isto refíctese nunha rica toponimia. Por exemplo, Pontellas, A Pontella ou O Pontigo.

## Outros nomes 
As pontellas tamén se coñecen en Galicia como **pasarelas**, **ponticelas**, **pontellos** ou **pontigos**.

## Notas 
## Véxase tamén 
### Outros artigos 
* Vao
* Pasadoiro
* Ponte
Meet the Robinsons

***Meet the Robinsons*** é un filme de animación estadounidense do estudio Disney, dirixido por Steve Anderson que se estreou no ano 2007.

## Sinopse 
Cando Lewis coñece a un misterioso rapaz que vén do futuro chamado Wilbur Robinson, ambos farán unha viaxe no tempo, onde Lewis descobre o abraiante segredo da familia Robinson.

## Personaxes 
* Jordan Fry/Daniel Hansen como Lewis
* Wesley Singerman como Wilbur Robinson
* Steve Anderson como Bowlerhat Guy, Avó Bud, Curmá Tallulah
* Nicole Sullivan como Franny Robinson
* Harland Williams como Carl
* Angela Bassett como Mildred
* Matthew Josten como Michael "Goob" Yagoobian
* Laurie Metcalf como Lucille Krunklehorn
* Ethan Sandler como DOR-15 (Doris), Tío Fritz, Tía Petunia, Tío Dimitri, Tío Spike, Curmán Laszlo, CEO de InventCo
* Don Hall como Tío Gaston, Adestrador do ximnasio
* Kelly Hoover como Tío Billie
* Adam West como Tío Art
* Tom Kenny como Mr. Willerstein
* Tracey Miller-Zarneke como Lizzy
* Joe Mateo como Tiny
* Aurian Redson como Frankie a ra Frog
* Jamie Cullum as Frankie a ra (cantando)
* Jessie Flower como Franny de pequena
* Tom Selleck como Cornelius
* Paul Butcher como Stanley
* Daniel Hansen como Lewis de pequeno
* Dara McGarry como Recepcionista de InventCo, Mrs. Harrington
* John H. H. Ford como Mr. Harrington
* Nathan Greno como Lefty

## Véxase tamén 
### Ligazóns externas 
* Ficha na IMDb 
* Ficha en Filmaffinity
Explorer 24

**Explorer 24**, tamén denominado **AD-B** (*Air Density B*), foi un satélite científico da NASA pertencente á serie de satélites Air Density lanzado o 21 de novembro de 1964 desde a base Vandenberg da Forza Aérea a bordo dun foguete Scout X-4.

A esfera do satélite estaba formada capas alternas de aluminio e mylar. Sobre a capa externa, de aluminio, había círculos brancos de 5,1&nbsp;cm de diámetro para o control térmico. O satélite estaba deseñado para proporcionar datos sobre a densidade atmosférica durante o perixeo como unha función do espazo e do tempo a partir de observacións secuenciais. Para facilita-lo seguimento, levaba a bordo unha baliza que emitía a 136,620 MHz de frecuencia. e deu lugar a estudos sobre os ventos zonais na exosfera, a altura de entre 450 e 620&nbsp;km.

## Notas 
## Véxase tamén 
### Outros artigos 
* Air Density (satélites)
* Explorer 9
* Explorer 19
* Explorer 39

### Ligazóns externas 
* Información filatélica sobre os satélites da serie Explorer
Heaven Beside You

**Heaven Beside You** é unha canción da banda estadounidense de heavy metal Alice in Chains, editada como sinxelo do seu álbum *Alice in Chains* en 1995. A canción foi incluída nos recompilatorios *Music Bank* (1999), *Greatest Hits* (2001) e *The Essential Alice in Chains* (2006).

## Composición 
"Heaven Beside You" foi escrita e cantada polo guitarrista Jerry Cantrell con Layne Staley facendo harmonías durante o coro. A canción está tocada nun tempo medio, que contrasta co ritmo máis rápido e son máis pesado que se atopan na meirande parte das cancións do álbum *Alice in Chains*.

## Listaxe de cancións 
;Versión 1
#"Heaven Beside You" – 5:27
#"Would?" (live) – 3:27
#"Rooster" (live) – 6:15
#"Junkhead" (live) – 5:09

;Versión 2
#"Heaven Beside You" – 5:27
#"Angry Chair" (live)
#"Man in the Box" (live)
#"Love, Hate, Love" (live)
Bolt (filme de 2008)

***Bolt*** é un filme de animación estadounidense dos estudios Disney, dirixido por Chris Williams e Byron Howard, que se estreou no 2008.

## Sinopse 
Para o super-can Bolt tódolos días están cheos de aventuras, perigos e intrigas -polo menos ata que as cámaras deixan de gravar, xa que é o protagonista dun famoso programa de televisión-. Pero cando a estrela canina do grande éxito televisivo é enviada accidentalmente dende os seus estudios de Hollywood a Nova York, comeza a súa maior aventura nunha viaxe campo a través polo mundo real. Bolt está convencido de que todos os seus incribles poderes e fazañas son reais. Mais, coa axuda de dous estraños compañeiros de viaxe - unha gata de nome Mittens, e un hámster nunha bóla de plástico obsesionado pola televisión chamado Rhino - Bolt descobre que non necesita superpoderes para ser un heroe.

## Personaxes 
* John Travolta como Bolt
* Susie Essman como Mittens
* Mark Walton como Rhino
* Miley Cyrus como Penny
* Malcolm McDowell como Doutor Calico
* Nick Swardson como Blake
* Diedrich Bader como Gato veterano
* Chloë Grace Moretz Penny de pequena
* Greg Germann como O axente
* James Lipton como O director
* Randy Savage como Thug
* Kari Wahlgren como Mindy
* Grey Delisle como Nai de Penny
* J.P. Manoux como Tom
* Brian Stepanek como Martin
* John DiMaggio como Saul
* Jenny Lewis como Asistente do Director

## Galardóns e nomeamentos 
* 2008: Nomeado ó Oscar: Mellor filme de animación.
* 2008: 2 Nomeamentos ó Globo de Ouro: Mellor filme de animación, canción orixinal.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Explorer 39

**Explorer 39**, tamén denominado **AD-C** (*Air Density C*), foi un satélite científico da NASA pertencente á serie de satélites Air Density lanzado o 8 de agosto de 1968 desde a base Vandenberg da Forza Aérea a bordo dun foguete Scout B.

A esfera do satélite estaba formada capas alternas de aluminio e mylar. Sobre a capa externa, de aluminio, había círculos brancos de 5,1&nbsp;cm de diámetro para o control térmico. Explorer 39 dous tipos de experimentos de densidade, implicando un deles o estudo sistemático da variación da densidade e o outro aplicado a variacións non sistemáticas. As densidades derivábanse do seguimento do satélite mediante unha baliza a bordo que emitía a 136,620 MHz de frecuencia e por medios ópticos. A baliza deixou de emitir en xuño de 1971

Explorer 39 reentrou na atmosfera o 22 de xuño de 1981.

## Notas 
## Véxase tamén 
### Outros artigos 
* Air Density (satélites)
* Explorer 9
* Explorer 19
* Explorer 24

### Ligazóns externas 
* Información filatélica sobre os satélites da serie Explorer
* Explorer 39 na páxina do Museo Smithsonian
Convento do Rosario de San Sadurniño

O **Convento do Rosario** era unha institución relixiosa establecida na vila de San Sadurniño.

## Historia
As súas orixes están relacionadas coa Orde do Temple, que construíu un hospital e unha igrexa na Idade Media. En 1508 o primeiro señor de San Sadurniño, Fernando de Andrade, neto de Nuno Freire de Andrade, o Mao, reconstrúe a igrexa e obtén bula do papa Xulio II para establecer unha colexiata atendida por cinco capeláns.

O fillo de Fernando de Andrade, Xoán Freire de Andrade, segundo señor de San Sadurniño, substitúe os capeláns por regulares da orde franciscana.

En 1570 o terceiro señor de San Sadurniño, Pedro de Andrade, fillo do anterior, encomenda o convento á orde de San Domingos, sendo estes relixiosos os que rexerán a institución ata a súa desaparición no século XIX. Este mesmo señor crea a *Cátedra de Gramática e Latinidade*, dependente do convento.

Na actualidade, o edificio conventual alberga dependencias municipais e o xulgado de paz. A igrexa parroquial actual de Santa María do Rosario é do século XVIII e pertenceu ao convento ata 1835. Nela áchanse os sepulcros dos dous primeiros señores de San Sadurniño, así como o da muller do primeiro, dona *Inés de Castro*.

## Véxase tamén 
### Bibliografía 
* *A descuberta do patrimonio. Percorridos polas comarcas de Ferrol, Eume e Ortegal*. Deputación da Coruña. D.L. C 3300-2009.
### Ligazóns externas 
* *Fundación do vínculo e morgado da Casa de San Sadurniño, feito por Fernando de Andrade*, artigo de *Carlos Breixo Rodríguez* no número 13 (2006) da Revista Cátedra .
ADEOS 1

**ADEOS 1**, ou simplemente **ADEOS** (acrónimo de *Advanced Earth Observation Satellite*), renomeado como **Midori** (*verde*, en xaponés) tras a súa posta en órbita, foi un satélite artificial xaponés lanzado o 17 de agosto de 1996 mediante un foguete H-2 desde o Centro Espacial de Tanegashima.

## Características 
A misión de ADEOS 1 consistiu en facer observacións de cambios medioambientais na Terra. Foi inxectado nunha órbita heliosincrónica e rebautizado como Midori 1. Deseñado modularmente, o corpo principal medía 4 x 4 x 5 metros e o panel solar, unha vez despregado, medía 3 metros de ancho por 13 metros de longo. O satélite estabilizábase nos tres eixos mediante catro volantes de inercia e dous propulsores alimentados por hidracina. O coñecemento da actitude da nave proviña de dous magnetómetros e unha unidade de referencia inercial. O panel solar, composto por células de arseniuro de galio, alimentaba cinco baterías de níquel-cadmio cunha capacidade de 35 amperios-hora e proporcionando ata 4,5 kW de potencia a unha tensión de entre 34 e 52 voltios.

Os datos do satélite enviábanse ben directamente a terra en banda S (cunha velocidade de subida de 500 bps e de baixada de 4 Mbps) ou banda X, ben indirectamente a través do satélite ETS-6 usando s banda Ka, cunha velocidade de 120 Mbps. Adeos 1 levaba a bordo grabadoras para almacenar os datos.

ADEOS 1 deixou de funcionar o 30 de xuño de 1997, dous anos antes de cumprir a súa expectativa de vida, de tres anos. A falta de datos do dispersómetro NSCAT debido ao fin prematuro da misión foi compensada co lanzamento ex profeso do satélite QuikScat.

## Instrumentos 
ADEOS 1 levaba oito instrumentos a bordo:

* OCTS (Ocean Color and Temperature Scanner)
* AVNIR (Advanced Visible and Near-Infrared Radiometer)
* NSCAT (NASA Scatterometer)
* TOMS (Total Ozone Mapping Spectrometer)
* POLDER (Polarization and Directionality of the Earth's Reflectances)
* IMG (Interferometric Monitor for Greenhouse Gases)
* ILAS (Improved Limb Atmospheric Spectrometer)
* RIS (Retroreflector in Space)

## Notas 
## Véxase tamén 
### Outros artigos 
* ADEOS 2
* QuikScat
Abades, Silleda

**Santa María de Abades** é unha parroquia que se localiza no concello de Silleda. Segundo o padrón municipal en 2011 tiña 140 habitantes (78 mulleres e 62 homes), 25 menos ca en 1999. Ten 5 entidades de poboación.

## Historia e patrimonio
Da época do megalitismo consérvase a mámoa da Chousa Nova, de hai 6000 anos, escavado a comezos do século XXI con motivo das obras da liña de alta velocidade Santiago-Ourense. Na parroquia está situada a estación da Bandeira, inaugurada en 1958.

Na xurisdición eclesiástica forma parte do arciprestado de Trasdeza, da diocese de Lugo. O nome da parroquia na Idade Media era Santa María de Pedre. O conxunto relixioso de Abades abrangue a igrexa románica de Santa María, o Santuario da Virxe dos Desamparados, a casa reitoral e o cruceiro.

A **igrexa de Santa María de Abades** é un templo románico do século XII. Destacan as pinturas murais do seu interior e a colección de canzorros zoomorfos dun dos seus laterais exteriores. O **santuario da Nosa Señora dos Desamparados** é unha construción de grandes dimensións de estilo neoclásico, levantada no século XVIII. Foi deseñada polo pontevedrés Melchor de Ricoi, e promovida polo párroco de Abades, o valenciano Joaquín Espes. Destaca pola súa gran torre, os tres corpos que a forman, as pinturas murais interiores realizadas por Jorge Calvo en 1773 e as imaxes de San Xoaquín e San Xosé, realizadas polo escultor Gambino.

No Antigo Réxime pertencía á xurisdición de Trasdeza e á provincia de Santiago. En 1826 tiña 243 habitantes. Até 1853 pertencía ao concello de Chapa, que nese ano mudou a súa capitalidade por Silleda. En 1846 tiña 376 habitantes e tiña escola de seu.

Desde 1988 celébrase cada domingo de Pascua a carón do santuario a festa gastronómica da rosquilla, alimento que ten como avogada a Virxe do Carme.

Desta parroquia era natural Juan Salgueiro, alcalde de Silleda entre 1987 e 1999.

## Abades na literatura popular 
* *Nosa Señora de Abades/ ¿qué lle dás ós teus romeiros?/ Agoiña da miña fonte,/ sombra dos meus castiñeiros*.

## Galería de imaxes 

Ficheiro:Igrexa de Santa María de Abades, Silleda.jpg|Igrexa de Santa María de Abades.
Ficheiro:Portada da igrexa de Santa María de Abades, Silleda.JPG|Portada da igrexa de Santa María de Abades.
Ficheiro:Santuario da Nosa Señora dos Desamparados en Abades, Silleda.jpg|Santuario da Nosa Señora dos Desamparados.
Ficheiro:Chousa-nova-lousa.jpg|Mámoa da Chousa Nova.
Ficheiro:Cruceiro e fonte en Abades, Silleda.JPG|Cruceiro e fonte en Abades.
Ficheiro:Canzorros da igrexa de Santa María de Abades, Silleda.jpg|Canzorros da igrexa de Santa María de Abades.

## Notas
## Lugares e parroquias 
### Lugares de Abades 
### Parroquias de Silleda 
## Véxase tamén 
### Outros artigos 
* Lugares de Silleda